**Handlingsplan for Industri Energi Ung 2021-22**

Industri Energi Ung skal organisere, aktivisere og skolere unge arbeidstakere og studenter. I tillegg skal vi arbeide for politisk gjennomslag. Handlingsplanen beskriver hvordan det sentrale ungdomsutvalget skal arbeide for å oppnå dette.

**Hovedmål:**

**I løpet perioden skal utvalget:**

* Organisere unge medlemmer.
* Arrangere faglige og sosiale sammenkomster for medlemmer og potensielle medlemmer.
* Drive oppsøkende virksomhet der utvalget besøker lokale klubber/avdelinger med hensikt å treffe unge medlemmer.
* Øke bevisstheten til unge medlemmer om arbeidet som LO og forbundet har gjort for å gi oss et trygt og rettferdig arbeidsliv.
* Legge til rette for at unge skal kunne ta på seg tillitsverv, samt følge opp og skolere unge tillitsvalgte slik at de blir trygg i sin rolle som tillitsvalgt.
* Aktivt jobbe for å bekjempe all form for diskriminering.
* Arrangere en ungdomskonferanse som også er organisasjonens årsmøte.

**Delmål 1: En god organisasjon**

En god organisering er vesentlig for å øke oppsluttningen til aktiviteter og for å rekruttere flere til å bli aktive i Industri Energi Ung.

For at Industri Energi Ung skal drive aktivt medlemsarbeid er det viktig med et velfungerende utvalg der alle føler samhold og tilhørighet.

**I løpet av perioden skal utvalget:**

* Arrangere skoleringer på hvert styremøte om tema utvalget selv velger.
* Arrangere sosiale aktiviteter tilknyttet styremøtene.
* Søke om frikjøp av lokale tillitsvalgte og medlemmer av ungdomsutvalget i perioder det er nødvendig.
* Få Industri Energi representert i LO sine lokale ungdomsutvalg.
* Arbeide for at forbundet innfører vipps som en alternativ måte å melde seg inn på.
* Sette ned en gruppe som skal utarbeide retningslinjer for en Industripris som skal deles ut på Ungdomskonferansen.

**Delmål 2: Profilering**

Sosiale medier og nettsidene er en viktig informasjonskilde for medlemmer og potensielle medlemmer. Det er derfor viktig at vi har en helhetlig grafisk profil og at nettsidene er enkle å forstå.

**I løpet av perioden skal utvalget:**

* Samarbeide med grafisk avdeling for å utarbeide en grafisk profil til Industri Energi Ung.
* Samarbeide med forbundet for å bedre nettsiden.
* Utvikle en sosiale medier strategi i samarbeid med kommunikasjonsavdelingen i forbundet og andre relevante aktører.
* Være flinke til å oppdatere sosiale medier og nettsiden når det er aktiviteter eller relevant informasjon som bør deles.
* Arrangere konkurranser og andre aktiviteter på sosiale medier. ● Sørge for at vi har oppdatert infomateriell.

**Delmål 3: Skolere og engasjere industriungdom**

Industri Energi Ung sitt mål med skoleringsvirksomheten er å bygge unge tillitsvalgte med forankring i arbeiderbevegelsene historiske og ideologiske røtter, til å ta lederskap i fremtidens fagbevegelse.

**I løpet av perioden skal utvalget :**

* Engasjere ungdommer i flere klubber og få ungdom til å ta på seg tillitsverv.
* Få flere klubber/foreninger til å lage plass til ungdomstillitsvalgt i styrene sine.
* Være en støttespiller ved oppretting av nye ungdomsutvalg og aktiviteter på lokalnivå.
* Organisere elever og lærlinger som kan ta plass i organisasjonen etter endt utdanning.
* Rekruttere deltakere til LOs lærling- og sommerpatrulje.
* Arrangere skolebesøk på alle relevante utdanningsløp.

**Og arrangere:**

* Et introkurs for unge medlemmer, både med og uten verv.
* Et aktivitetskurs for skoleinformatører.
* Et kurs for å bygge opp unge, kvinnelige tillitsvalgte.
* En konferanse med arbeiderbevegelsens historie og ideologi som hovedtema, samt å diskutere dagsaktuelle fagligpolitiske temaer.
* En samling for unge medlemmer med tillitsverv, og for representantene våre i LOs ungdomsutvalg.

**Delmål 4: Skolere og engasjere studenter**

Organisering av studenter innenfor forbundets organisasjonsområde er et viktig bidrag til et organisert arbeidsliv.

**I løpet av perioden skal utvalget:**

* Øke bevisstheten til studentene om viktigheten av tariffavtaler på arbeidsplassen.
* Ha god kontakt med LO-studentene i de ulike regionene, samt andre forbund med studentarbeid for å styrke samarbeidet og bidra til felles aktiviteter på campus.
* Organisere studenter innenfor forbundets bransjer.
* Hjelpe LO-studentene med å opprette fagforum innenfor de utdanningsretninger vi organiserer.
* Kontakte linjeforeninger angående samarbeid om møter, aktiviteter, foredrag etc.

**Og arrangere:**

* Minst 4 stands i måneden ved ulike studiesteder, enten i samarbeid med LO eller selvstendig.
* Minst en aktivitet i måneden rettet mot studentmedlemmer og potensielle medlemmer.
* En studentkonferanse.

**Delmål 5: Arbeide for politisk gjennomslag**

Industri Energi Ung skal jobbe aktivt for å fremme våre politiske saker slik at hverdagen til elever, lærlinger, studenter og unge arbeidstakere i industrien skal være best mulig.

**I løpet av perioden skal utvalget:**

* Pleie eksisterende og utvikle nye samarbeid med fag-, student-, solidaritetsog miljøbevegelsen.
* Følge opp høringer som kan være viktige for ungdomsarbeidet.
* Delta i den offentlige debatten og få oppmerksomhet for vårt politiske program blant annet gjennom å skrive leserinnlegg, spille inn saker til media og øke aktiviteten i sosiale medier.
* Gjennomføre industritur med ungdomspolitikere.
* Jobbe internt i alle ledd i forbundet for å få gjennomslag for vår politikk.
* jobbe eksternt opp mot ulike ungdomspartier for å få gjennomslag for vår politikk.

**I løpet av perioden skal det også være fokus på å:**

* Rekruttere deltakere til Latin-Amerikagruppene sine solidaritetsbrigader.
* Være synlig på viktige merkedager slik som 1.mai, 8.mars og pride.